ติดเชื้อทางเดินอาหาร คุณให้ยามาทาน ได้ 2 วัน มีอาการหายปวดท้อง แต่แน่นหน้าอก และแน่น บริเวณ ลำคอ ไม่ทราบว่า เป็นอะไรครับ แต่คุณ บอกว่า ไม่ใช่กรดไหลย้อน
สวัสดีค่ะ อาการแน่นหน้าอก สามารถเกิดได้จากหลายสาเหตุ ค่ะโดยอาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้นรวมถึงสาเหตุจากปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้นจากที่ เล่ามา ยังไม่สามารถระบุสาเหตุได้นะคะในการดูแลตนเองเบื้องต้น ให้ผู้ป่วยสังเกตว่า มีปัจจัยภายนอกที่ทำให้เกิดอาการหรือไม่ ให้นั่งพักในพื้นที่เปิดโล่ง อากาศไม่เย็นหรือร้อนจัดหากมีเรื่องอารมณ์วิตกกังวลหรือเครียด ให้ลองหาวิธีผ่อนคลายอารมณ์หากมีอาการแน่นหน้าอก หลังการรับประทานอาหารมื้อใหญ่หรือเวลาเอนตัวลงหลังรับประทาน อาจเป็นโรคเกี่ยวกับโรคกรดไหลย้อน หรือโรคกระเพาะอาหารอักเสบ ให้รับประทานอาหารย่อยง่าย หลีกเลี่ยงการรสจัด หลีกเลี่ยงชากาแฟและแอลกอฮอล์ ค่ะแต่หากไม่มีประวัติใดๆตามข้างต้น แนะนำไปพบแพทย์เพื่อตรวจดูอาการและรับการรักษาอย่างเหมาะสมนะคะ